דה סקריפט

דה סקריפט (באנגלית: The Script) הם הרכב פופ רוק אירי של שלושה חברים מדבלין שבאירלנד, אשר מקום מושבם נכון ל-2009 הוא בלונדון, לאחר שחתמו עם חברת התקליטים תקליטי RCA. אלבום הבכורה של ההרכב, "The Script", שיצא באוגוסט 2008 זכה למעמד אלבום פלטינה כפולה בממלכה המאוחדת. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. דני או'דונוהיו ומארק שיאהן נפגשו בשנות העשרה המאוחרות שלהם במועדון ברחוב ג'יימס שבדבלין, שם גילו ששניהם חולקים אובססיה למוזיקה, ואהבה מיוחדת למוזיקה שחורה אמריקאית. "באותו הזמן MTV שודר בדבלין רק אחרי חצות, זה היה ערוץ מטושטש, ולדור שלי התרבות השחורה הייתה רק גל שעבר דרכנו." מסביר שיאהן. "זה לא היה על כנופיות ורובים, זה היה על אופנה וכיף, שרים ורוקדים." או'דונוהיו ושיאהן החלו לכתוב שירים, לנגן ולהפיק אותם יחדיו. כישרונם של השניים זוהה מוקדם יחסית, ולהפתעתם הוזמנו לארצות הברית כדי לשתף פעולה עם כמה מגיבורי המפיקים המוזיקליים שלהם, הכוללים כמה מגדולי הרית'ם אנד בלוז המודרני כגון דאלאס אסטין, מונטל ג'ורדן וטדי ריילי. הם גרו בארצות הברית במשך מספר רב של שנים, אך חזרו לדבלין, שם גייסו את גלן פאוור ללהקתם החדשה. פאוור ניגן בתקליט sessions מגיל 15, והשתמש בכסף שהרוויח עבור עבודתו על פרויקט סולו באולפן שבביתו. הפרויקט נכנס למצב המתנה כיוון שההרכב החדש יצר שלושה שירים בשבוע אחד. לדברי פאוור, "אף פעם לא הייתה לי ההזדמנות עם שום הרכב אחר לבטא את עצמי בכזו חופשיות". באביב 2007 חתם ההרכב עם חברת התקליטים RCA Records, והוציא מיני-אלבום ב-Last.fm. סגנון המוזיקלי של ההרכב מושפע ממגוון אמנים שונים הכוללים את U2, הפוליס, הנפטונס, טימבלנד וואן מוריסון. או'דונוהיו ושיאהן היו חלק מהרכב שנוצר ב-1996 הנקרא My town. ההרכב השיג הצלחה מוגבלת באירלנד ובממלכה המאוחדת, כיוון שלהקת הבנים circuit העפילה עליהם. ההרכב מנה ארבעה חברים: דני או'דונוהיו, מארק שיאהן, טרי דיילי ופול וואקר. ב-24 באפריל 2008 הוציא ההרכב את סינגל הבכורה שלו "We Cry". "We Cry" זכה בתואר "שיר השבוע" בתחנות הרדיו RTÉ 2FM, ‏Today FM ורדיו BBC 1, ומגישי תוכניות רדיו רבים תמכו בהרכב במידה רבה. הסינגל נכנס למצעד הפזמונים הבריטי למקום השלושים, ושבוע אחר כך עלה למקום ה-15. במצעד הפזמונים האירי הגיע הסינגל למקום התשיעי. ב-25 ביולי 2008 הופץ הסינגל השני של ההרכב, "The Man Who Can't Be Moved". סינגל זה היווה את הפריצה הבינלאומית של ההרכב, ונכון להיום, נחשב לסינגל המוצלח ביותר שלהם. הסינגל הגיע למקום השני במצעד הפזמונים הבריטי, כשבמקום הראשון "I Kissed a Girl" של קייטי פרי, ונשאר במצעד למשך 21 שבועות. הסינגל אף הגיע למקום השני במצעדי הפזמונים של אירלנד ודנמרק. בנוסף, היה שימוש נרחב בסינגל בסדרת הדרמה של CBS "הלוחשת לרוחות". דה סקריפט הוציאו את אלבום הבכורה שלהם, "The Script" ב-11 באוגוסט 2008. לאחר ההצלחה של "The Man Who Can't Be Moved", האלבום דורג במקום הראשון במצעד האלבומים הבריטי, כשמכר 54,520 עותקים ושם נשאר למשך שבועיים. האלבום נשאר בעשרת הגדולים למשך 8 שבועות, ודורג במקום ה-12 בנתוני המכירות של הממלכה המאוחדת ב-2008. במצעד האלבומים האירים החזיק האלבום בראש הרשימה למשך חמישה שבועות, ונשאר בעשרת הגדולים למשך 22 שבועות. הסניף האירי של Sony BMG music, מייצג את ההרכב באלבום הבכורה שלהם, שזכה למעמד אלבום פלטינה כפולה בממלכה המאוחדת, ומכר ממעל ל-600,000 עותקים. הסינגל השלישי של ההרכב, "Breakeven", הופץ באירלנד ב-21 בנובמבר 2008, ובממלכה המאוחדת ב-24 בנובמבר 2008. לסינגל הייתה הצלחה איטית במצעד הפזמונים האירי. הוא נכנס למקום ה-49 ובילה במצעד עשרה שבועות עד שנכנס לעשרת הגדולים. במצעד הפזמונים הבריטי נשאר הסינגל למשך 13 שבועות, כשהשיא שלו זה המקום ה-23. הסינגל הרביעי של ההרכב, "Talk You Down", הופץ ב-13 במרץ 2009. ב-9 בנובמבר 2008 זכו דה סקריפט בטקס פרסי המוזיקה העולמית בפרס לביצוע האירי המוכר ביותר לשנת 2008. ב-23 בנובמבר אישר ההרכב שהם מתכננים לכתוב שיר לאלבומה השני של ליאונה לואיס. ההרכב ניגן בקונצרט "Cheerio's Childline" בערב הפתיחה בדבלין. הם ניגנו עם כוכבי מוזיקה גדולים כגון אנריקה איגלסיאס, אנסטייז'ה, בויזון ואחרים. השיר "The End Where I Begin", מתוך האלבום שלהם, הופיע בFIFA 09. ב-15 ביוני 2009 הופץ הסינגל החמישי של הלהקה, "Before The Worst". דה סקריפט הודיעו שהם כבר עובדים על אלבומם השני, שיצא בסביבות שנת 2010 המאוחרת ותחילת 2011. סולן הלהקה, דני או'דונוהיו, סיפר שהשירים באלבומם הבא יהיו מאופיינים ביותר רוק מאשר אלבומם הראשון, אך הם עדיין יישארו אותו ההרכב. האלבום השני, 'מדע ואמונה' שיצא ב-10 בספטמבר 2010, מאופיין יותר ברוק מאשר בפופ. הסינגל הראשון מהאלבום, Hall of Fame יצא ב-20 באוגוסט 2012, וזכה להצלחה רבה. האלבום יצא ב-7 בספטמבר 2012. 2008: The Script 2010: Science & Faith 2012: #3 2014: No Sound Without Silence 2017: Freedom Child 2019: Sunsets & Full Moons 2021: Light & Sound מדיה וקבצים בנושא דה סקריפט בוויקישיתוף אתר האינטרנט הרשמי של דה סקריפט דה סקריפט, ברשת החברתית פייסבוק דה סקריפט, ברשת החברתית אקס (טוויטר) דה סקריפט, ברשת החברתית אינסטגרם דה סקריפט, ברשת החברתית טיקטוק דה סקריפט, סרטונים בערוץ היוטיוב דה סקריפט, במסד הנתונים הקולנועיים IMDb (באנגלית) דה סקריפט, באתר אפל מיוזיק (באנגלית) דה סקריפט, באתר ספוטיפיי דה סקריפט, באתר סאונדקלאוד (באנגלית) דה סקריפט, באתר Last.fm (באנגלית) דה סקריפט, באתר AllMusic (באנגלית) דה סקריפט, באתר MusicBrainz (באנגלית) דה סקריפט, באתר דיזר דה סקריפט, באתר Discogs (באנגלית) דה סקריפט, באתר Songkick (באנגלית) דה סקריפט, באתר בילבורד (באנגלית) BBC Music Club: The Script דה סקריפט בסידי טאוור של רדיו מוסיכיף 69FM. ביוגרפיה באתר The script‏ 9 בפברואר 2009 ביוגרפיה של אמנים - The Script‏ 23 בנובמבר 2008 מוזיקה באתר The script 23 בנובמבר 2008 RCA Records/חדשות/דה סקריפט/We Cry - שיר השבוע‏ 26 באוגוסט 2008 דה סקריפט - We Cry - דירוג שירים 9 בפברואר 2009 BBC רדיו 1 - מופע דירוגים דה סקריפט - The Script - דירוג אלבומים האלבום, The Script, הוא אלבום זהב באירלנד ‏ 15 באפריל 2009 חדשות באתר The script 5 בינואר 2009 דה סקריפט כותבים שיר לליאונה לואיס דיגטל ספיי. 23 בנובמבר 2008 חדשות באתר The script 29 באפריל 2009